stanford-oval/wikipedia huggingface dataset:
Minne tuuli kuljettaa (vuoden 1998 elokuva)
Julkaisu ja vastaanotto

Minne tuuli kuljettaa sai ensi-iltansa Yhdysvalloissa 30. joulukuuta 1998. Elokuvaa esitettiin avausviikonloppunaan ainoastaan kolmessa elokuvateatterissa, mutta laajimmillaankin sitä esitettiin vain 16 elokuvateatterissa. Elokuva oli Gramercy Picturesin teatterilevittämä ja tuotti Yhdysvalloissa 166 082 dollarin lipputulot. Minne tuuli kuljettaa sai Suomessa teatteriensi-iltansa 26. maaliskuuta 1999 ja oli Columbia TriStar Egmont Film Distributors Oy:n levittämä. Elokuva oli Suomessa 164. katsotuin elokuva 809 hengen katsojamäärällään vuonna 1999.
Minne tuuli kuljettaa on saanut elokuvakriitikoilta sekalaisen vastaanoton. Rotten Tomatoes -sivuston mukaan 56% kriitikoista on antanut elokuvalle positiivisen arvosanan 5,4/10 keskiarvolla. Keräys perustuu 34 arviointiin. 1 645 käyttäjästä 50% on antanut elokuvalle positiivisen arvosanan 3,1/5 keskiarvolla. Internet Movie Databasen 3 722 käyttäjää on antanut elokuvalle keskiarvon 6,1/10. Minne tuuli kuljettaa esitettiin Saksassa vuoden 1999 Berliinin elokuvajuhlilla, missä Stephen Frears palkittiin parhaan ohjaajan Hopeisella karhulla. Hän oli ehdolla myös parhaan elokuvan Kultaisen karhun saajaksi.
Minne tuuli kuljettaa julkaistiin Yhdysvalloissa ensi kerran DVD:lle 6. heinäkuuta 1999.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Tulos |
| --- | --- | --- | --- |
| Berliinin elokuvajuhlien Hopeinen karhu | Paras ohjaaja | Stephen Frears | Voitto |
| Berliinin elokuvajuhlien Kultainen karhu | Paras elokuva | Stephen Frears | Ehdokkuus |
| National Board of Review -palkinto | Paras läpimurtorooli miesnäyttelijältä | Billy Crudup | Voitto |
| ALMA-palkinto | Paras naispääosa elokuvassa | Penélope Cruz | Ehdokkuus |
| ALMA-palkinto | Paras naispääosa elokuvassa | Katy Jurado | Ehdokkuus |
| ALMA-palkinto | Paras miessivuosa elokuvassa | Enrique Castillo | Ehdokkuus |
| Spur-palkinto | Paras lännendraaman käsikirjoitus | Walon Green | Voitto |
| Bronze Wrangler -palkinto | Vuoden parhain teatterielokuva | Stephen Frears (ohjaaja) Walon Green (käsikirjoittaja) Martin Scorsese (tuottaja) Tim Bevan (tuottaja) Barbara De Fina (tuottaja) Eric Fellner (tuottaja) Rudd Simmons (vastaava tuottaja) Woody Harrelson (näyttelijä) Billy Crudup (näyttelijä) Patricia Arquette (näyttelijä) Sam Elliott (näyttelijä) | Voitto |
Aiheesta muualla

Minne tuuli kuljettaa Internet Movie Databasessa (englanniksi)
Minne tuuli kuljettaa Elonet.
Minne tuuli kuljettaa AllMoviessa. (englanniksi)
Minne tuuli kuljettaa Rotten Tomatoes -sivustolla (englanniksi)
Minne tuuli kuljettaa Box Office Mojossa (englanniksi)
Minne tuuli kuljettaa Yhdysvaltain elokuvainstituutin sivuilla (englanniksi)
Minnan päivät

Minnan päivät on Kuopiossa Minna Canthin päivän eli tasa-arvon päivän yhteydessä 19. maaliskuuta järjestettävä monipäiväinen tapahtuma. Minnan päivien tarkoituksena on tuoda Canthin perintö nykypäivään ja tehdä se eläväksi nykypäivän ihmisille. Minnan päivät järjestettiin ensimmäistä kertaa vuonna 2010. Tapahtuman järjestää Kuopio Festivals ry. Tapahtumassa käsitellään ajankohtaisia yhteiskunnallisia kysymyksiä, Lions Club  Kuopio Canth seppelöi vuosittain Minnan patsaan Minna Canthin puistossa, ja Kanttilan kannatusyhdistys ry käy laskemassa kukkaseppeleen Minna Canthin haudalle.
Minnan päivät 2011

Vuonna 2011 Minnan päivät yhdisti perinteeksi muodostuneita Minna Canthin päivän tapahtumia mutta toi myös rinnalle sekä kulttuuritarjontaa että ajankohtaisia vaalikeskusteluja. Tästä monipuolisesta toimijoiden tarjonnasta muodostui nelipäiväinen tapahtumakokonaisuus.
Minnan päivien tapahtumat olivat ilmaisia ja tapahtumaa olivat toteuttamassa yhteistyössä Pohjois-Savon kirjallinen yhdistys Vestäjät ry, Savon Nytkis ry, Kino Kuvakukko, ISAK ry, Kuopion korttelimuseo sekä Kanttilan kannatusyhdistys ry.
Minnan päivät 2012

Kolmatta kertaa järjestetyt Minnan päivät keräsi tapahtumiin noin 1 500 kävijää. Lisäystä kävijämäärään edelliseen vuoteen verrattuna on noin 300. Tapahtuma oli viisipäiväinen.
Minnan päivät 2012 piti sisällään esittävää taidetta, kuten runopuulaakia, teatteria ja musiikkia. Minnan päivillä esitettiin myös runsaasti elokuvia, kuten muun muassa kuopiolaisen käsikirjoittajan ja ohjaajan Pirjo Ojalan elokuvan Este. Ohjelmistoon kuului myös Oscar-palkittu elokuva Piiat. Amnesty toi Minnan päiville lyhytelokuvien sarjan, joka kohdisti huomion seksualisoituneeseen väkivaltaan.
Elävä kirjasto -yhdenvertaisuustapahtumassa oli mahdollisuus kohdata omat ennakkoluulonsa, ja päivä päättyi hallintotieteiden tohtori ja Pelastusopiston rehtori Mervi Parviaisen luentoon "Kaikki samalla viivalla – toteutuvatko tasa-arvo ja yhdenvertaisuus?"
Minnan päivät 2013

Neljännen kerran järjestetyillä Minnan päivillä kävi yhteensä noin 1 300 kävijää. Tapahtuma järjestettiin viisipäiväisenä 15.3.2013 – 19.3.2013.
Vuoden 2013 Minnan päivät järjestivät yhteistyössä Kuopio Festivals ry, Pohjois-Savon kirjallinen yhdistys Vestäjät ry, Runokukko, Ravintola Malja, Verigreippi, Anyapro, LC Kuopio/Canth, Kuopion korttelimuseo, Kuopion Tuomiokirkkoseurakunta, Kuopion Tradenomiaopiskelijat ry, Itä-Suomen audiovisuaalisen kulttuurin edistämis- ja kehittämisyhdistys ISAK ry, Kuopion Vasemmistonaiset, NYTKIS Savo, kuvataiteilija Ulla Remes, Snellman-kesäyliopisto, Savonia-ammattikorkeakoulu, Kuopion Rouvasväen yhdistys ry, Amnesty International Suomen Kuopion osasto, Pimppini on valloillaan -työryhmä, Kuopion taidemuseo, Pohjois-Savon Vihreät Naiset ry ja Säästöpankki Optia.
Minnan päivät 2014

Viidennen kerran järjestetyillä Minnan päivillä kävi yhteensä 1 500 kävijää. Tapahtuma järjestettiin viisipäiväisenä, 15.3.2014 – 19.3.2014.
Vuoden 2014 Minnan päivät järjesti yhteistyössä Kuopio Festivals ry, Pohjois-Savon kirjallinen yhdistys Vestäjät ry, Runokukko, Ravintola Malja, LC Kuopio/Canth, Kuopion Korttelimuseo, Snellman-kesäyliopisto, Savonia ammattikorkeakoulu, Lastenkulttuurikeskus Lastu, Amnesty International Suomen Kuopion osasto, Kuopion Ylioppilasteatteri, Pohjois-Savon Vihreät Naiset ry, Kuopion Kameraseura ry, Design by Piirre Collective, Taiteen edistämiskeskus, Säästöpankki Optia, Tyttöjen Talo, Sanataidekoulu Aapeli ja Ravintola Rustik.
Minnan päivät 2015

Vuoden 2015 Minnan päivät järjestettiin 19.–21.3. Kuudennen kerran järjestetyssä tapahtumassa kävi yhteensä kolmen päivänaikana runsas tuhat kävijää. Tapahtuma järjestettiin ensimmäistä kertaa kolmepäiväisenä.
Vuoden 2015 Minnan päivät järjesti yhteistyössä Kuopio Festivals ry, Pohjois-Savon kirjallinen yhdistys Vestäjät ry, Sanataidekoulu Aapeli, Lastenkulttuurikeskus Lastu, Kuopion Korttelimuseo, VB-valokuvakeskus, Amnesty International Suomen Kuopion osasto, Kansainvälinen Solidaarisuusjärjestö, Kino Kuvakukko, SPR Kuopio, Rosebud, Into Kustannus, Tanssiteatteri Minimi, Kuopion Kameraseura ry, Kynnys ry, Savon NYTKIS, Kuopion Akateemiset Naiset ry, Pohjois-Savon Vasemmistonaiset ry, Emilia Tengvall (Miss Acrolicious), Sirkku Aaltonen (Lily de Spell), Irma Taivainen, Savonia ammattikorkeakoulun vaatetusmuotoilun opiskelijat, Luovien alojen keskus Mylly , taiteilijaryhmä 16GB sekä tanssiryhmä freeZtyle.
Aiheesta muualla

Tapahtuman kotisivut
Minnanpäivät arkisto
Minna Canth, Kuopio.fi (Arkistoitu – Internet Archive)
Minnan päivät 2015 - radiokuopio.fi (Arkistoitu – Internet Archive)
Minnan päivät alkavat Kuopiossa – Ylen uutinen[vanhentunut linkki]
Nitta Yoshisada

Yoshisada Kikuchi Yosain maalauksessa.
Nitta Yoshisada (jap. 新田義貞, 1301 Kōzuken provinssi – 17. elokuuta 1338 Echizenin provinssi) oli japanilainen soturi ja Nitta-klaanin pää. Hän tuki keisari Go-Daigon valtaannousua ja hänellä oli keskeinen rooli Kamakura-shōgunaatin kaatamisessa. Ashikaga-klaanin Ashikaga Takauji kuitenkin voitti hänet Kamakurassa, minkä jälkeen hän pakeni Go-Daigon kanssa Yoshinovuorelle ja perusti uuden eteläisen hovin vastustamaan Takaujin Kiotoon asettamaa keisaria. Tämä ajanjakso tunnetaan Nanboku-chō-kautena.
Elämä

Ashikaga Takaujin pitkäaikaisena vihollisena Nitta Yoshisadaa on usein syytetty Japanin hovin jakautuneisuudesta eteläiseen ja pohjoiseen haaraan, sillä hän taisteli Ashikaga-klaania vastaan eteläisen hovin perustaneen keisari Go-Daigon puolesta. Klaanien välinen kilpailu johtui pääosin siitä, että Ashikagat olivat Nitta-klaanin yläpuolella, vaikka he olivat saaneet alkunsa nuoremmasta esi-isästä. Koska Nittojen esi-isät eivät taistelleet Minamoto-klaanin serkkujensa rinnalla Genpei-sodassa, heille ei annettu arvoa tai valtaa Kamakurassa.
Vuonna 1331, kun Kamakura-shōgunaatti oli määrännyt Nittan liittymään armeijaan Chihayan linnoituksella, hän sai viestit prinssi Morinagalta ja keisari Go-Daigolta kehottaen häntä hyökkäämään Hōjō-klaania vastaan. Hän jätti asemansa ja palasi kotialueelleen Kōzuken provinssiin, jossa hän kokosi avukseen muita Minamoto-klaanin jälkeläisiä ja vasalleja. Hän aloitti marssin Kamakuraan, saavuttaen sen ulkopuolella joitakin voittoja ja jahdaten Hōjō-klaanin puolustajia kaupunkia kohti.
Kamakuraa ympäröivät kalliot kolmelta puolelta, joten hyökkääminen kaupunkiin oli vaikeaa. Nitta käytti hyväkseen laskuvettä ja siirsi joukkonsa kaupunkia kohti etelästä rantojen kautta. Taiheikin mukaan Nitta heitti miekkansa aaltoihin ja rukoili Amaterasua, joka jakoi vedet hänen puolestaan. Kaupunki vallattiin ja Hōjō-klaanilta riistettiin sen vaikutusvalta.
Kamakuran ja Hōjō-klaanin kukistumisen jälkeen Nitta nimitettiin Echigon provinssin kuvernööriksi ja Hariman sekä Kōzuken provinssien varakuvernööriksi, kun Go-Daigo jakoi uudelleen Hōjō-klaanin maita. Lisäksi hän kosi Go-Daigon sihteeriä Kōtō-Naishia, jonka kanssa hän meni naimisiin keisarin välityksen avulla.
Seuraavina vuosina Nittan kilpailu Ashikaga Takaujia (ja hänen veljeänsä Ashikaga Tadayoshia) vastaan kärjistyi, kun Ashikagat suunnittelivat kapinaa ja vaativat Nitta Yoshisadan tuhoamista. He kävivät lukuisia taisteluita, joista useat tapahtuivat Kiotossa ja sen ympäristössä samoilla paikoilla kuin Genpei-sodan kuuluisat taistelut. Nitta kukistettiin, mutta hän pysyi piikkinä Takaujin rinnassa kuolemaansa saakka vuonna 1338.
Nittan kuolema oli yhtä huomattava kuin hänen elämänsä. Turnbull (2003) kirjoittaa, että Nitta oli taistelemassa Kuromarun piirityksessä Hosokawa Akiujia, Takaujin liittolaista vastaan, kun nuolet kaatoivat hänen hevosensa. Nitta jäi loukkuun kuolleen hevosen alle ja oli siten helppo kohde jousiampujille. Viimeisenä tekonaan Nitta veti esiin lyhyen miekkansa ja leikkasi irti oman päänsä. Joidenkin hänen kanssaan taistelleiden samuraiden on sanottu tehneen seppukun uskollisuudenosoituksena.[lähde? ]
Aiheesta muualla

Kuvia tai muita tiedostoja aiheesta Nitta Yoshisada Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nitta Yoshisada
Käännös suomeksi
Molsheim

| Molsheim |
| --- | --- |
 Metzig, teurastajien talo
 vaakuna
 Molsheim
 Koordinaatit: 48°32′37″N, 7°29′35″E 
Valtio:  Ranska
Alue:  Grand Est
Departementti:  Bas-Rhin
Arrondissementti:  Molsheim
Pinta-ala:  
 – Kokonaispinta-ala:  10,9 km²
Väkiluku (2017):  9 312 
 – Väestötiheys:  858 as./km²
Kunnan numero:  67300
 
 Kunnan kotisivut 
Infobox OKVirheellinen NIMI-arvo: 
Molsheim on kunta Koillis-Ranskassa Bas-Rhinin departementissa Grand Estin alueella. Se sijaitsee Bruchejoen varrella, noin 25 kilometriä Strasbourgin kaupungista länteen. Molsheimissa on departementin aliprefektuuri.
Historia

Kaupungilla on pitkä historia. Molsheimin pohjoispuolella vanhan roomalaisten tien varrella tehdyissä kaivauksissa löytyi lukuisia merovingilaisten hautoja 500- ja 600-luvuilta. Ensimmäinen maininta Mollesheimista on noin vuodelta 820, jolloin Strasbourgin piispa Adaloch lahjoitti viiniköynnöksiä Saint-Thomasin kappelin hyväksi. Strasbourgin piispat omistivat kaupungin, ja sitä suojaamaan piispa Jean de Dirpheim vahvisti kaupungin muuria vuonna 1308.
Luterilaisen uskonpuhdistuksen jälkeen kaupungista tuli vastareformaation keskus 1600-luvulla. Vuonna 1605 sieltä haki turvaa Strasbourgin katedraalin kaniikit vuonna 1605. Sitä aiemmin kaupunkiin oli tullut sääntökuntia, kuten vuodesta 1580 jesuiitat ja benediktiinit, vuonna 1598 kartusiaanit ja vuonna 1657 kapusiinit.
Talous

Kaupungin teollistuminen alkoi 1900-luvulla autovalmistajan Ettore Bugattin perustaman tehtaan ansiosta. Nykyään kaupunki on alueen taloudellinen keskus, ja siellä on 8000 työpaikkaa. Siellä toimii tunnettuja yrityksiä, kuten Merck, Ledvance (entinen Osram), Safran Landing Systems ja Mercedes-Benz.
Kaupunki on viininviljelyaluetta ja se sijaitsee tunnetulla Alsace’n viinitiellä. Erityisen tunnettu kaupunki on laadukkaasta Bruderthal Grand cru –viinistään.
Jesuiittojen kirkko
Kaniikkien talo
Bugatti La Voiture Noire Place de l'Hotel de Villen jouluvaloissa talvella 2020-2021
Aiheesta muualla

Kuvia tai muita tiedostoja aiheesta Molsheim Wikimedia Commonsissa
Nogent-le-Rotrou

| Nogent-le-Rotrou |
| --- | --- |
 Kaupungin keskusta, näkymä Saint-Jeanin linnasta
 vaakuna
 Nogent-le-Rotrou
 Koordinaatit: 48°19′21″N, 0°49′21″E 
Valtio:  Ranska
Alue:  Centre-Val de Loire
Departementti:  Eure-et-Loir
Arrondissementti:  Nogent-le-Rotrou
Pinta-ala:  
 – Kokonaispinta-ala:  23,5 km²
Väkiluku (2015):  9 956 
 – Väestötiheys:  423 as./km²
Kunnan numero:  28280
 
 Kunnan kotisivut 
Infobox OKVirheellinen NIMI-arvo: 
Nogent-le-Rotrou on kunta Ranskassa Eure-et-Loirin departementissa Centre-Val de Loiren alueella.  Se sijaitsee Huisnejoen varrella.
Château de Saint-Jean
Kaupunki oli Perchen historiallisen provinssin pääkaupunki, ja se on nykyään Eure-et-Loirin aliprefektuuri.  Nogent-le-Rotrou sai nimensä Perchen kreivi Rotrou III (1100 - 1144) mukaan, jolla oli tärkeä rooli Perchen historiassa. Rotroun suku kuoli vuonna 1226 ja Perchen kreivikunnasta tuli kruunun maita. Kunnan nähtävyyksiä on keskiaikainen linna Château de Saint-Jean.
Tunnettuja kuntalaisia

Rémy Belleau (1528 - 1577), runoilija
Maximilien de Sully (1560 – 1641), valtiomies
Paul Deschanel (1855 - 1922), valtiomies ja Ranskan presidentti vuonna 1920
Aiheesta muualla

Kuvia tai muita tiedostoja aiheesta Nogent-le-Rotrou Wikimedia Commonsissa
Socket AM2

| AM2 |
| --- | --- |
 AM2-suoritinkanta
Tiedot
Tyyppi:  PGA-ZIF
Suorittimen kotelointi:  Ceramic Pin Grid Array (CPGA) Organic Pin Grid Array (OPGA)
Liitäntäpintoja:  940 kpl
Väylätaajuus:  200 MHz järjestelmäväylä, 1 GHz HyperTransport
Suorittimet:  Athlon 64, Athlon 64 X2, Athlon 64 FX, Opteron, Sempron ja Phenom
Socket AM2 on maaliskuussa 2006 julkaistu suoritinkanta AMD Athlon 64- ja AMD Sempron-prosessoreille. Se on suunniteltu massamarkkinoille työpöytäkoneisiin korvaamaan vanhemmat Socket 939- ja Socket 754-suoritinkannat.
Kanta sisältää johdotukset kahdelle 64-bittiselle DDR2-muistikanavalle sekä yhdelle HyperTransport-väylälle. Se otettiin käyttöön koska vanhemmat Socket 939 ja Socket 754 eivät tukeneet DDR2-muistia.
Ohjelmat toimivat AM2-kantaisilla suorittimilla 7% nopeammin kuin Socket 939-kantaisilla suorittimilla.
Osa Opteron-nimellä kulkevista palvelinsuorittimista voidaan asentaa AM2-suoritinkantaan.
Narvikin rautatieasema

Narvikin rautatieasema (lyh. Nk, norj. Narvik stasjon) on rautatieasema Malmbanan-rautatien Norjan puoleisella osuudella, Ofotbanenilla. Liikennepaikka sijaitsee Ofotfjord-vuonon etelärannalla Narvikin keskustan tuntumassa 46,6 metriä merenpinnan yläpuolella, 3,7 kilometrin päässä Narvikin satamasta ja 1 579,9 kilometrin päässä Tukholman keskusrautatieasemalta. Se avattiin liikenteelle vuonna 1902.
Narvik on henkilöliikenteen pääteasema. Sieltä on päivittäin suoria henkilöjunayhteyksiä Ruotsiin Kiirunaan ja Luulajaan, sekä suora yöjunayhteys Tukholmaan. Henkilöliikennettä hoitavat yhteistyössä SJ AB sekä Ofotbanen AS.
Yöjunayhteys Narvik–Tukholma on eräs Euroopan pisimpiä junayhteyksiä, sillä junan pääteasemien välinen etäisyys on 1 579,9 kilometriä. Norrlandståget lähtee Tukholmasta kuuden jälkeen illalla ja saapuu Narvikiin puoli yhden jälkeen seuraavana päivänä. Junamatkaa on kuvailtu varmasti yhdeksi valloittavimmista junalla tehtävistä matkoista Euroopassa.
Höyryvetoinen malmijuna Narvikissa vuonna 1906.
Aiheesta muualla

Jernbaneverkets stasjonsoversikt: Narvik (Arkistoitu – Internet Archive) (norjaksi)
Norsk Jernbaneklubbs stasjonsdatabase (norjaksi)
Socket AM3

| AM3 |
| --- | --- |
 AM3-suoritinkanta
Tiedot
Tyyppi:  PGA-ZIF
Suorittimen kotelointi:  Ceramic Pin Grid Array (CPGA) Organic Pin Grid Array (OPGA)
Liitäntäpintoja:  941 kpl
Väylätaajuus:  200 MHz järjestelmäväylä, jopa 3,2 GHz HyperTransport
Suorittimet:  Phenom II (pois lukien 940- ja 920-mallit), Athlon II, Sempron
Socket AM3 on AMD:n suorittimien suoritinkanta. Se on Socket AM2+ -kannan kanssa taaksepäin yhteensopiva mutta lisäksi tukee DDR3 SDRAM -muisteja. Kantaa käyttävä suoritin sisältää kuitenkin edelleen DDR2 SDRAM -muistiohjaimen, mutta ohjaimia ei voi käyttää yhtä aikaa.
Taaksepäin yhteensopivuus AM2+-kannan kanssa tarkoittaa käytännössä sitä, että AM3-suorittimet sopivat joihinkin AM2+-kantaisiin emolevyihin, mutta AM2+-suorittimet eivät sovi AM3-kantaan, koska liitäntäpintoja on 941 kpl, kun AM2+-kantaisissa suorittimissa niitä on 940 kpl. Nykyisissä AM3-prosessoreissa pinnejä on kuitenkin vain 938 kappaletta.
Socorro

Socorro viittaa seuraaviin:
Socorro, tuliperäinen saari Tyynellä valtamerellä
Socorronmatkija, lintulaji
Socorron ufotapaus New Mexicon osavaltiossa Yhdysvalloissa
Socorro, kaupunki New Mexicon osavaltiossa Yhdysvalloissa
Socorron piirikunta, piirikunta New Mexicon osavaltiossa Yhdysvalloissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Socorro”, voi hakea sivunnimihaulla, laajalla sivunnimihaulla tai tekstihaulla.
Nogaro

| Nogaro |
| --- | --- |
 Saint-Nicolasin kollegiaalinen kirkko
 vaakuna
 Nogaro
 Koordinaatit: 43°45′33″N, 0°01′58″W 
Valtio:  Ranska
Alue:  Oksitania
Departementti:  Gers
Arrondissementti:  Condom
Pinta-ala:  
 – Kokonaispinta-ala:  11,1 km²
Väkiluku (2020):  2 097 
 – Väestötiheys:  189 as./km²
Kunnan numero:  32296
 
 Kunnan kotisivut 
Infobox OKVirheellinen NIMI-arvo: 
Nogaro on kunta Lounais-Ranskassa Gersin departementissa Oksitanian alueella. Se sijaitsee noin 45 kilometriä Condomin kaupungista lounaaseen.
Kunta sijaitsee Santiago de Compostelaan johtavan Pyhän Jaakobin pyhiinvaellusreitin varrella. Keskustassa oleva romaaninen Saint-Nicolasin kollegiaalinen kirkko on rakennettu 1000-luvulla. Kirkko kärsi suuresti Ranskan uskonsodissa 1500-luvulla ja Ranskan suuressa vallankumouksessa 1700-luvun lopulla. Kirkko kunnostettiin 1800-luvulla ja se on luokiteltu historialliseksi muistomerkiksi.
Circuit Paul Armagnacin lähtösuora
Urheilu

Kunnan alueella sijaitsee moottorirata Circuit Paul Armagnac. Rata perustettiin vuonna 1960, ja se nimettiin paikallisen kilpa-ajajan Paul Armagnacin mukaan hänen kuolemansa jälkeen vuonna 1962. Vuonna 1989 rata sai nykyisen 3 636 metrin pituuden.
Aiheesta muualla

Kuvia tai muita tiedostoja aiheesta Nogaro Wikimedia Commonsissa
Soccer Physics

| Soccer Physics |
| --- | --- |
Kehittäjä:  Otto-Ville Ojala
Jakelija:  App Store
Julkaistu:  12. heinäkuuta 2014
Lajityyppi:  urheilupeli
Pelimuoto:  yksinpeli, moninpeli
Ikäluokitus:  Apple: 4+
Alusta:  iOS, selain
Lisää peliartikkeleitaVideopelien teemasivulla
Infobox OK   : 
Soccer Physics on suomalaisen indie-videopelikehittäjä Otto-Ville Ojalan kehittämä urheilupeli, joka julkaistiin 12. heinäkuuta 2014 iOS:lle. Peli julkaistiin myöhemmin myös selaimelle. Peli on noussut suureen suosioon: se on ollut App Storen maksullisten pelien 11. sijalla.
Pelissä on kaksi joukkuetta, ideana on saada pallo vastustajan maaliin. Pelaajia ohjataan ainoastaan yhtä tai valinnaisesti kahta nappia painamalla, silloin pelaajat hyppäävät, mutta pelaajien eri asennoista riippuen hahmot voivat liikkua eri suuntiin ja pelaamisesta tulee hyvin satunnaista. Peliä pelataan sivultapäin kuvattuna. Peliä voi pelata joko yksin tietokonetta vastaan, jolloin pelaaja ohjaa yksin jokaista oman joukkueensa hahmoa tai toista pelaajaa vastaan, jolloin jokainen ohjaa oman joukkueensa hahmoja. Myös nelinpeli on mahdollista, jolloin jokainen ohjaa omaa hahmoaan.
Aiheesta muualla

Soccer Physics
Soccer Physics App Storessa
Soccer Physics - Official Website
Slovenj Gradec

| Slovenj Gradec |
| --- | --- |

 Slovenj Gradec
Valtio:   Slovenia
NUTS 2 -aluejako:  Itä-Slovenia
Perinteinen alue:  Štajerska
Tilastollinen alue:  Koroška
Pinta-ala:  
 – Kokonaispinta-ala:  173,6 km²
Väkiluku (2021):  16 595
 – Väestötiheys:  95,59 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Slovenj Gradec on kaupunki Sloveniassa, joka kuuluu Koroškan tilastolliseen alueeseen, Itä-Sloveniaan. Kaupungissa asuu 16 595 asukasta, ja sen pinta-ala on 173,6 neliökilometriä. Kaupunki on Slovenj Gradecin kunnan keskuspaikka.
Kunnan nimi on mainittu ensimmäisen kerran vuonna 1091.
Ne (kana)

ね hiraganalla tai ネ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan /ne/, ja ne ovat kana-aakkostojen 24. sijalla nu- ja no-tavujen välissä.
Alkuperä

Hiragana ね ja katakana ネ on johdettu man'yōgana-merkistön kautta kanjista 祢.
Latinisaatio

Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: « ne ».
Kirjoitus

Hiragana ね kirjoitetaan kahdella vedolla:
Pystyveto ylhäältä alas.
Z-kirjaimen muodon edellisen vedon keskiosan päälle tekevä veto, joka jatkuu kaarena ylös oikealle, laskeutuu alas ja päättyy pieneen lenkkiin.
Katakana ネ kirjoitetaan neljällä vedolla:
Lyhyt, hieman diagonaalinen veto.
Vaakaveto vasemmalta oikealle edellisen vedon alle, käännös ja kaareva diagonaalinen veto alas vasemmalle.
Pystyveto edellisen vedon diagonaaliosasta alaspäin.
Lyhyt diagonaalinen veto edellisten vetojen risteyskohdasta alas oikealle.
Tietotekniikassa

Unicode-merkinnät:
ね: U+306D
ネ: U+30CD
Vetojen järjestys merkille ね.
Vetojen järjestys merkille ネ.
Ski Tour Canada

Ski Tour Canada oli kaudella 2015–2016 maastohiihdon maailmancupissa ensimmäistä kertaa ollut kahdeksan kilpailun mittainen kansainvälinen kilpailusarja, jossa kilpailtiin nimensä mukaisesti Kanadassa. Maaliskuussa 2016 ensi kertaa järjestetty Ski Tour Canada kesti 12 päivää, jonka aikana kilpailtiin kahdeksan kilpailua, joista neljä ensimmäistä Quebecin osavaltiossa ja neljä viimeistä Albertan osavaltiossa. Ski Tour Canada kuului maailmancupiin ja se päätti kauden maaliskuussa.
Kilpailut 2016

Ski Tour Canada alkoi 1. maaliskuuta 2016 Gatineausta ja päättyi 12. maaliskuuta Canmoreen.
1. maaliskuuta: Gatineau, Quebec
2. maaliskuuta: Montreal, Quebec
4. maaliskuuta: Quebec, Quebec
5. maaliskuuta: Quebec
8. maaliskuuta: Canmore, Alberta
9. maaliskuuta: Canmore
11. maaliskuuta: Lake Louise Ski Resort, Alberta
12. maaliskuuta: Canmore
Slovenske Konjice

| Slovenske Konjice |
| --- | --- |
 Slovenske Konjice
Valtio:   Slovenia
NUTS 2 -aluejako:  Itä-Slovenia
Perinteinen alue:  Štajerska
Tilastollinen alue:  Savinjska
Pinta-ala:  
 – Kokonaispinta-ala:  2,7 km²
Väkiluku (2021):  5 155
 – Väestötiheys:  1 909 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Slovenske Konjice on kaupunki Slovenian Štajerskassa, Savinjskan tilastollisella alueella, Itä-Sloveniassa. Kaupungissa asuu 5 155 asukasta, ja sen pinta-ala on 2,7 neliökilometriä. Sen väestötiheys on 1 909 asukasta neliökilometrillä. Kaupungin väkiluku on 0,57 prosentin vuotuisessa kasvussa.